

 Crna Gora Adresa: Bulevar revolucije br. 1;

 85000 Bar, Crna Gora

 Opština Bar tel: +382 (0) 30 301 591

 e-mail:kultura.sport.mladi@bar.me;

 [www.bar.me](http://www.bar.me)

Sekretarijat za kulturu, sport i mlade 11.02.2020.godine

**Izvještaj o radu za 2020. godinu**

Tokom 2020. godine Sekretarijat za kulturu,sport i mlade vršio je poslove i zadatke iz svoje nadležnosti, u okviru prava, obaveza i ovlašćenja utvrđenih Zakonom, Statutom opštine, aktima Predsjednika opštine i drugim pozitivnim propisima.

Poslovi i zadaci su obavljeni u predviđenom roku, te ovaj Izvještaj predstavlja koncipiran, jedinstven dokument o realizovanim aktivnostima ovog Sekretarijata. Svi pristigli dopisi i zahtjevi, ukupno 344, od čega je obrađeno 292 su proslijeđeni nadležnim Službama ili strankama.U proceduri su 52 predmeta.

Svi službenici i namještenici su u 2020.godini, uz puno angažovanje, izvršili svoje zadatke pravovremeno i kvalitetno.

U izvještajnom periodu iz svojih nadležnosti, dajemo sljedeći prikaz po oblastima rada:

1. **Kultura i mediji**

Shodno svojim nadležnostima iz oblasti kulture i medija vršeno je praćenje ostvarivanja programa rada u institucijama kulture i javnog informisanja, data su mišljenja o programima rada i izvještajima o radu javnih službi i ustanova iz oblasti kulture i javnog informisanja, primjedbe na predloge i mišljenja o nacrtima propisa kojima se uredjuju odnosi u kulturi i medijima.

U saradnji sa JP Kulturni centar Bar obilježeni su Dani evropske kulturne baštine organizovanjem večeri poezije »Poetsko more i mostovi«. Tema obilježavanja je bila »Baština i obrazovanje«. Učesnici programa su bili barski učenici, profesori i ljubitelji poezije koji su govorili stihove najistaknutijih crnogorskih pjesnika na našem, engleskom, italijanskom, španskom, njemačkom, ruskom, francuskom i albanskom jeziku

U toku je rad na dopuni Predloga Programa podizanja spomen-obilježja za sva spomen obilježja koja imaju odobrenje nadležnog organa za podizanje.

U proceduri je 5 zahtjeva za podizanje spomen obilježja, koji su iz prethodnog perioda proslijeđeni nadležnim organima na razmatranje i to :

-zahtjev za podizanjem spomen-obilježja Vladimiru i Kosari

-zahtjev za podizanjem spomen-obilježja poprsja kralja Bodina

-zahtjev za podizanjem spomen-obilježja Šćepanu Malom

-zahtjev za podizanjem spomen-obilježja kralju Nikoli I

-zahtjev za podizanjem spomen –obilježja Ženi Borcu.

1. **Obrazovanje**

 Opština Bar-Sekretarijat za kulturu, sport i mlade u okviru redovnih aktivnosti nagradio je najbolje učenike osnovnih i srednjih škola, dobitnika diplome "Luča", novčanom nagradom u ukupnom iznosu od 6.800€.Ukupan broj dobitnika je 118.

 Dodijeljeno 543 kompleta udžbenika za učenike prvih razreda osnovnih škola, za sta su izdvojena sredstva u iznosu od 20.303,58€.

 Sekretarijat je u oktobru mjesecu raspisao konkurs za stipendiranje talentovanih studenata za studijsku 2020/1 godinu i Komisija je dodijelila 67 stipendija. Sredstva izdvojena za ovu namjenu iznose 39.015€.

 U okviru Sekretarijata funkcioniše Komisija za usmjeravanje djece sa posebnim obrazovnim potrebama čiji su članovi u izvještajnom periodu obavili pet zajedničkih sastanaka, kao i zajedničke sastanke sa roditeljima vezano za dobijanje njihove saglasnosti o usmjeravanju djece u odgovarajući obrazovni program. Donešeno je 26 rješenja o usmjeravanju djece u odgovarajući vaspitno-obrazovni program, dok je 16 u proceduri. Za potrebe Komisije na godišnjem nivou izdvaja se 6.600€.

 Pripremljena je Informacija o stanju u predškolskom, osnovnom i srednjem obrazovanju u školskoj 2019/20. Takođe, u okviru dijela nadležnosti koji se odnosi na praćenje stanja u ustanovama predškolskog, osnovnog i srednjeg obrazovanja, a u cilju sveobuhvatnog sagledavanja stanja u oblasti obrazovanja, predstavnici Sekretarijata su izvršili obilazak svih vaspitno-obrazovnih ustanova na teritoriji opštine Bar o čemu je i sačinjen Izvještaj. Informacije dobijene terenskim obilaskom, biće inkorporirane u osnovnu informaciju koja će biti prezentovana na Skupštini.

1. **Slobodan pristup informacijama**

 U okviru svojih nadležnosti, donešeno jedno rješenje o slobodnom pristupu informacija i pripremljene informacije vezano za proaktivni pristup informacijama.

 **4.Manjinska prava i slobode**

Shodno svojim nadležnostima iz oblasti manjinskih prava i sloboda, u predmetnom izvještajnom periodu, prioritetna oblast u kojoj smo djelovali bilo je uspostavljanje dijaloga između lokalne samouprave i RE zajednice kao i svih ostalih manjinskih zajednica prisutne na teritoriji naše opštine.

S obzirom da je u ovoj kalendarskoj godini usvojen Lokalni Akcioni Plan za socijalnu inkluziju Roma i Egipćana u opštini Bar za period 2020-2022.godine, naše su aktivnosti bile usmijerene na realizaciji tih planiranih aktivnosti.

Kao najveće postignuće u ovoj godini smatramo otvaranje Kancelarije za RE kao i uspostavljanje Saradnika iz oblasti obrazovanja za RE djecu.

Nekoliko puta su organizovane terenske aktivnosti u cilju promocije predškolskog i osnovnog obrazovanja, kroz direktan kontakt sa roditeljima, i sa ciljem upoznavanja sa uslovima u kojima navedene manjinske zajednice žive.

Na zahtjev i za potrebu Ministarstva za ljudska i manjinska prava, odgovorili na pitanja iz Upitnika o realizaciji Memoranduma o saradnji u cilju unapređenja položaja i zaštite LGBT zajednice.

 **5**.**Mladi**

Sekretarijat za kulturu, sport i mlade kao nadležni organ za vođenje omladinske politike vrši poslove u skladu sa Zakonom o mladima, Nacionalnom strategijom za mlade 2017-2021.godine i Lokalnim akcionim planom za mlade za period 2020-2021.godine.

Zbog epidemiološke situacije izazvane pandemijom COVID 19 aktivnosti predviđene LAPM za 2020.godinu nisu realizovane u mjeri u kojoj su bile planirane. Napominjemo da su u realizaciji istog, pored Opštine Bar, bile uključene institucije i organizacije civilnog društva koje su bile odgovorne za realizaciju određenih aktivnosti.

A1.2.Organizovanje posjeta mladih sajmovima na temu zapošljavanja koja je potpuno realizovana u februaru mjesecu kada je 100 maturanata iz Bara prisustvovalo sajmovima „Dani otvorenih vrata“ i „Summer job“ održanih u Podgorici. Odgovorni za realizaciju Opština Bar i organizatori događaja, a troškovi prevoza iznosili su 321,00€.

Mjera A.4 Smanjenje neaktivnosti mladih

A4.1. Organizovanje takmičenja za mlade u izradi biznis plana i najboljeg proizvoda primjenljivog u Baru gdje je Opština Bar u julu mjesecu organizovala online takmičenje za najbolju biznis ideju pod nazivom Ljetnja preduzetnička avantura“. Bilo je prijavljeno 12 takmicara i dodijeljene su novčane nagrade za tri prvoplasirana takmičara, u ukupnom iznosu od 900,00€ eura.

U okviru klučnog ishoda C: Mladi su aktivni građani, uključeni, motivisani, proaktivni, i učestvuju u donošenju odluka, razvoja zajednice, u kreiranju politika i njihovom sprovođenju, odrađene su dvije aktivnosti i to:

U okviru mjere C1. Razvoj kulture učešća (participacije) mladih

Aktivnost C1.3. Promocija učešća mladih u procesima donošenja odluka koju je realizovao Sekretarijat za kulturu, sport i mlade, povodom obilježavanja Medjunarodnog dana mladih posredstvom aplikacije ZOOM održana je tematska konferencija na temu „Angažman mladih u globalnoj akciji“ na kojoj je učestvovalo pet mladih predstavnika političkih partija koje djeluju u opštini Bar. Aktivnost je realizovana bez utrošenih sredstava

U okviru mjere C3.promocija omladinske mobilnosti i aktivizma

Aktivnost C3.1. Posredovanje u dobijanju Evropske omladinske kartice (EYCA) koja omogućava mladima uzrasta 13 do 29 godina da koriste preko 100 popusta u Croj Gori i preko 60.000 popusta u čitavoj Evropi. Aktivnost je realizovala Opština Bar potpisivanjem Ugovora o saradnji broj 09-615/20-219 od 13.11.2020.godine sa NVO Centra za omladinsku edukaciju za nabavku 500 kartica na godišnjem nivou u ukupnom iznosu od 1.850 eura.

U okviru ključnog ishoda D: Mladi su dobrog zdravlja, bezbjedni, imaju pristup adekvatnom sistemu podrške za tranziciju u odraslo doba i samorealizaciju, samosvjesni su, inovativni,pokazuju inicijativu i prihvataju različitosti realizovana je zajednička aktivnost Opštine Bar i Ministrastva sporta i mladih kroz Mjeru D2. Razvoj omladinskog rada kao podrška za tranziciju ka autonomiji.

Aktivnost D2.1. Osnivanje i rad omladinskog servisa i organizovanje predavanja,tribina,radionica na temu važne mladima za proces tranzicije ka odraslosti i autonomiji potpuno je realizovana. Opština Bar je na sjednici Skupštine opštine Bar donijela Odluku o ustupanju prostora u sportskoj dvorani Topolica na dvije godine Ministarstvu sporta i mladih, koji je 24.08.2020.godine isti otvorio i angažovao administratora za koordinaciju rada servisa.

U sklopu ključnog ishoda E: Mladi imaju pristup kvalitetnim kulturnim sadržajima kao kreatori i konzumenti i mjere E2.Obezbjeđivanje jednakog pristupa kulturnim sadržajima za sve mlade, aktivnost E2.1. Prikazivanje filmova za mlade besplatno, JP Kulturni centar je, u okviru projekta CINE Bar 2020-povratak u budućnost obezbijedio po pet besplatnih ulaznica po projekciji za novembar i decembar. Zbog mjera NKT-a aktivnost je djelimično realizovana, održane su samo dvije projekcije od ukupno planiranih osam.

U sklopu ključnog ishoda F:Uspostavljen je normativno pravni okvir za sprovođenje omladinske politike

U okviru mjere F3. Unapređenje međuresorske saradnje na lokalnom nivou na polju sprovođenja omladinske politike, aktivnost F3.1. Potpisivanje memoranduma o saradnji institucija i organizacija koje se bave mladima u Baru, realizovana je 13.11.2020.godine potpisanim Memorandumom o saradnji između Opštine Bar, ZZZCG-Biro rada, MUP-a,Uprava policije-CB Bar, JU Centra za socijalni rad za Bar i Ulcinj, JZU Doma zdravlja JP Kulturnog centra, DOO Sportsko-rekreativnog centra, Aktiva direktora osnovnih i srednjih škola, Opštinske organizacije Crveni krst i Biznis centra.

Takođe, aktivnost F3.2 Uspostavljanje lokalne mreže institucija i imenovanje kontakt osoba za mlade realizovana je imenovanjem stručnih lica ispred svake institucije, potpisnice Memoranduma o saradnji.’

 **6.Sport**

U februaru mjesecu 2020 godine usvojena je Strategija razvoja sporta Opštine Bar.

Raspisan je Javni konkurs za sufinansiranje programa rada sportskih organizacija 22.07.2020.godine.

Vršilac dužnosti sekretara sekretarijata je na osnovu Predloga Komisije za procjenu programa i utvrđivanje visine sredstava sportskim organizacijama za 2020. godinu donio Odluku o sufinansiranju programa rada sportskih organizacija broj 09-610/20-120 od 16.09.2020.godine, kojom su opredijeljena sredstva za 25 sportskih organizacija u iznosu od 70.699,99€. Sa sportskim organizacijama zaključeni su Ugovori o sufinansirnju programa rada za 2020.godinu.

U sklopu Evropske nedjelje sporta u septembru Sekretarijat je organizovao manifestaciju ”ŽURKA NA TOČKOVIMA” koja je okupila preko 120 učesnika, djece i rekreativaca uz poštovanje mjera NKT-a.

U septembru mjesecu zaključen je Ugovor o realizaciji programa “KIDS ATHLETICS PROGRAMME” ( Dječji atletski program) sa Atletskim Savezom Crne Gore, atletskim klubovima iz Bara i Opštine Bar.

U decembru mjesecu organizovana je dodjela godišnjih priznanja iz oblasti sporta za 2020.godinu (najbolji sportista, perspektivni sportista, sportska ekipa godine, sortski radnik godine i trener godine) uz izdvojenih 2.000,00€.

Pored navedenih oblasti, obrađeni su podnesci kao i dopisi po službenoj dužnosti,ukupno njih 155.

1. **Usavršavanje lokalnih službenika**

 Pored prethodno navedenih i svakodnevnih aktivnosti, ističemo učešće službenika ovog Sekretarijata na seminarima, radionicama i okruglim stolovima (od kojih je većina u drugoj polovini godine održana online) koji su od značaja za njegov kvalitetan rad i djelovanje, a takođe doprinose boljoj i jačoj saradnji Sekretarijata i njegovih partnera, a sve u cilju pružanja kvalitetnijih usluga našim građanima iz oblasti kojima se Sekretarijat bavi.

Takođe, svi službenici su bili članovi komisija kao i po Odluci o organizaciji i načinu rada organa lokalne uprave vršili administrativno tehničke poslove iz oblasti vezanih za nadležnosti Sekretarijata.

**8. Brojčani (statistički) prikaz godišnjeg izvještaja prvostepenog javnopravnog organa u upravnim stvarima**

Shodno članu 7 Pravilnika o sadržaju godišnjeg izvještaja o postupanju u upravnim stvarima i bližem sadržaju i načinu vođenja evidencije o postupanju u upravnim stvarima (“Službeni list CG“, broj 82/17), dajemo brojčani (statistički) prikaz godišnjeg izvještaja:

|  |  |  |
| --- | --- | --- |
| 1 | Naziv prvostepenog ogana | Sekretarijat za kulturu, sport i mlade |
| 2 | Broj pokrenutih upravnih postupaka po zahtjevu stranke | 55 |
| 3 | Broj pokrenutih upravnih postupaka po službenoj dužnosti | 21 |
| 4 | Broj neriješenih predmeta sa podatkom o broju neriješenih predmeta iz prethodne godine | 17 |
| 5 | Broj riješenih predmeta u izvještajnom periodu | 59 |
| 6 | Broj usvojenih i broj odbijenih zahtjeva | 59 |
| 7 | Broj predmeta riješenih u roku | 33 |
| 8 | Broj predmeta riješenih po isteku roka | - |
| 9 | Broj obustavljenih postupaka | - |
| 10 | Broj podnijetih žalbi | 3 |
| 11 | Broj rješenja donijetih po zahtjevu za ponavljanje postupka | - |
| 12 | Broj podnijetih prigovora (broj usvojenih i broj odbijenih prigovora) | - |
| 13 | Broj i vrstu izdatih uvjerenja i drugih isprava o èinjenicama o kojima se vodi službena evidencija | 20 |
| 14 | Broj i vrstu izdatih uvjerenja i drugih isprava o èinjenicama o kojima se ne vodi službena evidencija | 18  |
| 15 | Podatke o upravnom izvršenju (broj izvršenja preko drugih lica, broj izvršenja neposrednom prinudom, broj izvršenja na osnovu poravnanja, broj obustavljenih izvršenja i broj odloženih izvršenja) | - |